**Zavod RS za zaposlovanje, Območna služba KRANJ**

**JUNIJ 2021**





----------------------------------------------------------------------------------------------------------------------------------------------------

# Delovno aktivno prebivalstvo

**V aprilu 2021 je bilo** **na območju Območne službe Kranj** (Upravne enote: Jesenice, Kranj, Radovljica, Škofja Loka, Tržič) **76.959 delovno aktivnih prebivalcev** (po lokaciji delovnega mesta), kar je za 19 oseb oz. 0,0 % več kot aprila 2020 (v Sloveniji za 0,9 % več). (Vir: SURS)



Stopnja registrirane brezposelnosti **je aprila 2021 znašala 5,7 %** (v Sloveniji 8,2 %). V primerjavi z aprilom 2020 se je stopnja registrirane brezposelnosti na tem območju znižala za 1,1 odstotne točke (v Sloveniji znižala za 0,9 odstotne točke).

# Registrirana brezposelnost



**Konec junija 2021 je bilo registriranih 4.745 brezposelnih oseb**, kar je za 2.032 oseb oz. 30,0 % manj kot junija 2020 (v Sloveniji za 20,5 % manj). V primerjavi s predhodnim mesecem se je registrirana brezposelnost znižala za 426 oseb oz. 8,2 % (v Sloveniji znižala za 5,4 %).

Ob koncu junija 2021 je bil **povprečni čas brezposelnosti oseb** 16,7 meseca (v Sloveniji 30,5 meseca).

Zaposlitvene možnosti

**V obdobju od januarja do junija 2021** so delodajalci Območni službi Kranj sporočili **5.569 prostih delovnih mest\*** *(glej opombo na tretji strani)***.**



Med temi je bilo največ povpraševanja po naslednjih poklicih: delavci za preprosta dela v predelovalnih dejavnostih, d. n. (979), čistilci, strežniki in gospodinjski pomočniki ipd. v uradih, hotelih in drugih ustanovah (246), natakarji (199), delavci za preprosta dela pri nizkih gradnjah (195), skladiščniki in uradniki za nabavo in prodajo (179), kuharji (166), drugi delavci za preprosta dela, d. n. (157), zidarji ipd. (139), vozniki težkih tovornjakov in vlačilcev (134), vzgojitelji in pomočniki vzgojiteljev predšolskih otrok (114), poklici za zdravstveno in socialno oskrbo na domu (105), prodajalci (96), varnostniki (96), strugarji ipd. (89), predmetni učitelji v osnovni šoli (84).

Prijave in odjave iz evidence brezposelnih

**V obdobju od januarja do junija 2021** se je v evidenco brezposelnih na **novo prijavilo 2.479 oseb**, kar je za 2.655 oseb oz. 51,7 % manj kot v enakem obdobju lani (v Sloveniji za 42,9 % manj). Med njimi je bilo:

* 196 iskalcev prve zaposlitve (50 oseb oz. 20,3 % manj kot v enakem obdobju predhodnega leta),
* 12 oseb, ki so delo izgubile zaradi stečaja oz. likvidacije podjetja (62 oseb oz. 83,8 % manj kot v enakem obdobju predhodnega leta),
* 549 oseb, ki so bile opredeljene kot presežni delavci (1.215 oseb oz. 68,9 % manj kot v enakem obdobju predhodnega leta),
* 1.206 oseb, ki jim je izteklo delovno razmerje za določen čas (996 oseb oz. 45,2 % manj kot v enakem obdobju predhodnega leta).

V istem obdobju je bilo iz evidence brezposelnih **odjavljenih 4.116 oseb**, kar je za 668 oseb oz. 19,4 % več kot v enakem obdobju lani (v Sloveniji 17,5 % več), med njimi **3.082 zaradi zaposlitve**, kar je za 412 oseb oz. 15,4 % več kot v enakem obdobju predhodnega leta (v Sloveniji 17,6 % več).

Vključevanje v ukrepe Aktivne politike zaposlovanja

**V obdobju od januarja do junija 2021** je bilo **v ukrepe Aktivne politike zaposlovanja vključenih 886 oseb,** med njimi:

* 351 v ukrep Usposabljanje in izobraževanje, od tega 110 v Programe neformalnega izobraževanja in usposabljanja, 75 v Lokalne programe neformalnega izobraževanja in usposabljanja, 31 v NPK Potrjevanje, 28 v Usposabljanje na delovnem mestu - mladi;
* 385 v ukrep Spodbude za zaposlovanje, od tega 287 v Zaposli.me;
* 150 v ukrep Kreiranje novih delovnih mest, od tega 150 v Javna dela.

Zavarovanje za primer brezposelnosti

**V maju 2021** je **1.776 (34,3 %) brezposelnih oseb** prejelo denarno nadomestilo (v Sloveniji 23,2 %). Povprečna višina bruto izplačanega denarnega nadomestila je znašala 742,27 € (v Sloveniji 735,68 €).

Primerjava OS Kranj in Slovenije



***Opomba: \**** *Z 12. aprilom 2013 je pričel veljati Zakon o spremembah in dopolnitvah zakona o urejanju trga dela (ZUTD-A), ki je ukinil obvezno prijavo prostega delovnega mesta pri Zavodu. Ker delodajalci, ki ne sodijo v javni sektor ali niso družbe v večinski lasti države, objavo prostega delovnega mesta lahko zagotovijo sami, o tem pa Zavoda ne obveščajo, Zavod nima več podatkov o vseh prostih delovnih mestih v državi.*